ai4bharat/Pralekha huggingface dataset:
প্রধানমন্ত্রীরদপ্তর
বিপর্যয়ের ফলে উদ্ভূত পরিস্থিতির ঝুঁকি হ্রাসের জন্য গঠিত সেন্ডাই ফ্রেমওয়ার্কের মধ্যবর্তী পর্যালোচনার সময় ভারত – জাপান আয়োজিত বিশেষ অনুষ্ঠান
বিপর্যয়ের ফলে উদ্ভূত পরিস্থিতির ঝুঁকি সুষমভাবে হ্রাসের জন্য একটি যথাযথ আর্থিক পরিকাঠামোর প্রয়োজন: ডঃ পি কে মিশ্র
নয়াদিল্লি, ১৮ মে, ২০২৩
রাষ্ট্রসংঘের সদর দপ্তরে আজ বিপর্যয়ের ফলে উদ্ভূত পরিস্থিতির ঝুঁকি হ্রাসের জন্য গঠিত সেন্ডাই ফ্রেমওয়ার্কের মধ্যবর্তী পর্যালোচনার সময় ভারতের জাতীয় বিপর্যয় মোকাবিলা কর্তৃপক্ষ এবং জাপান ইন্টারন্যাশনাল কো-অপারেশন এজেন্সি একটি আলোচনাচক্রের আয়োজন করে। এই আলোচনাচক্রের মূল বিষয় ছিল প্রাণবন্ত ও সুস্থায়ী এক ভবিষ্যতের জন্য বিপর্যয়ের ফলে উদ্ভূত পরিস্থিতির ঝুঁকি হ্রাস করতে রাষ্ট্রগুলির বিনিয়োগ। এই আলোচনায় সুস্থায়ী উন্নয়ন এবং জলবায়ু পরিবর্তনের ফলে উদ্ভূত পরিস্থিতি মোকাবিলায় রাষ্ট্রগুলির বিনিয়োগ সংক্রান্ত ভূমিকা নিয়ে মতবিনিময় করা হয়। এক্ষেত্রে রাষ্ট্রগুলির দায়বদ্ধতার উপর গুরুত্ব দেওয়া হয়েছে।
সম্মেলনে ভারতের প্রতিনিধিদলের নেতৃত্ব দিচ্ছেন প্রধানমন্ত্রীর প্রধান সচিব ডঃ পি কে মিশ্র। ডঃ মিশ্র তাঁর ভাষণে বলেন, জি-২০ এবং জি-৭ গোষ্ঠীর বিপর্যয়ের ফলে উদ্ভূত পরিস্থিতির ঝুঁকি হ্রাসের বিষয়টিকে অগ্রাধিকার দেওয়ার ফলে এটি স্পষ্ট যে, আন্তর্জাতিক স্তরে প্রয়োজনীয় নীতি গড়ে তোলা ক্ষেত্রে গুরুত্ব দেওয়া হচ্ছে। এক্ষেত্রে একটি সুষম আর্থিক পরিকাঠামো গড়ে তোলা প্রয়োজন বলে তিনি মতপ্রকাশ করেন। বিপর্যয়ের পূর্বাভাস সংক্রান্ত ব্যবস্থাপনাকে আরও শক্তিশালী করে তুলতে হবে। এ বিষয়ে জি-২০-র কর্মীগোষ্ঠী আগামী সপ্তাহে দ্বিতীয়বার বৈঠকে বসতে চলেছে। এই বৈঠকে আর্থিক বিভিন্ন বিষয় নিয়ে আলোচনা হবে। সেন্ডাই ফ্রেমওয়ার্কের সঙ্গে সাযুজ্য রেখে এবং ভারতের সভাপতিত্বে জি-২০ গোষ্ঠীর বিপর্যয়ে ঝুঁকি হ্রাস সংক্রান্ত আলোচনায় ৫টি বিষয়ের উপর গুরুত্ব দেওয়া হয়েছে। এগুলি হ’ল – জল সংক্রান্ত যে কোনও প্রাকৃতিক বিপর্যয়ের ক্ষেত্রে বিশ্ব জুড়ে একটি পূর্বাভাস ব্যবস্থা গড়ে তোলা; জলবায়ু পরিবর্তন সংক্রান্ত সমস্যার সমাধানে উপযুক্ত ব্যবস্থাপনা ও পরিকাঠামো গড়ে তোলার ক্ষেত্রে অঙ্গীকারবদ্ধ হতে হবে; বিপর্যয় ঝুঁকি হ্রাসের জন্য জাতীয় স্তরে একটি শক্তিশালী আর্থিক ব্যবস্থাপনা গড়ে তোলা; বিপর্যয়ের পরবর্তী সময়ে ক্ষতিগ্রস্ত অঞ্চলের পুনর্গঠনের কাজে জাতীয় ও আন্তর্জাতিক স্তরে দ্রুত ব্যবস্থা গ্রহণ এবং বাস্তুতন্ত্র-ভিত্তিক বিভিন্ন ব্যবস্থাপনা। সম্মেলনে দক্ষিণ - দক্ষিণ আলোচনার মধ্য দিয়ে জি-৭ এবং গি-২০ গোষ্ঠীগুলির নেতৃবৃন্দকে প্রয়োজনীয় ব্যবস্থা গ্রহণের আর্জি জানানো হয়।
সদস্য রাষ্ট্রগুলি বহু দেশীয় সহযোগিতামূলক ব্যবস্থাপনা গড়ে তোলার উপর গুরুত্ব দিয়েছে। ২০২৩ সালে ভারতের সভাপতিত্বে জি-২০ গোষ্ঠী বিপর্যয় ঝুঁকি হ্রাস সংক্রান্ত কর্মীগোষ্ঠীর বৈঠকে সুস্থায়ী উন্নয়নের লক্ষ্যে গুরুত্বপূর্ণ পদক্ষেপ নেওয়ার সিদ্ধান্ত নেওয়া হয়েছে। রাষ্ট্রসংঘের ভারতের স্থায়ী প্রতিনিধি রুচিরা কম্বোজ সহ ভারতীয় প্রতিনিধিরা অনুষ্ঠানে যোগ দেন।
CG/CB/SB
(
আয়ুষ
প্রধানমন্ত্রী আগামীকাল যোগা পুরস্কার প্রদান করবেন এবং একইসঙ্গে ১২টি আয়ুষ স্মারক ডাকটিকিট প্রকাশ করবেন, সূচনা করবেন ১০টি আয়ুষ স্বাস্হ্য এবং সুস্হতা কেন্দ্রের
নয়াদিল্লি, ২৯ অগাস্ট, ২০১৯
প্রধানমন্ত্রী শ্রী নরেন্দ্র মোদী আগামীকাল যোগা ক্ষেত্রের উন্নয়ন এবং প্রচারে অসামান্য অবদানের জন্য ২০১৯-এর যোগা পুরস্কার প্রদান করবেন। রাঁচিতে আন্তর্জাতিক যোগা দিবসে এই পুরস্কারের কথা ঘোষনা করা হয়। নতুন দিল্লিতে বিজ্ঞান ভবনে আয়ুষ মন্ত্রকের উদ্যোগে আগামীকাল এই অনুষ্ঠানের আয়োজন করা হয়েছে। অনুষ্ঠান মঞ্চ থেকে একইসঙ্গে গত বছরেরও পুরস্কার প্রদান করা হবে।
অনুষ্ঠানে প্রধানমন্ত্রী আয়ুষ পদ্ধতিতে মহান আরোগ্যদায়ী, বিশিষ্টজনদের সম্মানে ১২টি স্মারক ডাকটিকিট প্রকাশ করবেন। এই স্মারক ডাকটিকিটে আয়ুষ পদ্ধতির মহান আরোগ্যদায়ী কর্মকান্ড তুলে ধরা হবে।
২০১৬ সালে চন্ডীগডে় দ্বিতীয় আন্তর্জাতিক যোগা দিবসে যোগা ক্ষেত্রে উন্নয়ন এবং প্রচারে অসামান্য অবদানের জন্য এই পুরস্কার ঘোষণা করা হয়। এরপর থেকে প্রতি বছরই এই পুরস্কার প্রদান করা হচ্ছে। এবছর বিভিন্ন বিভাগে ৭৯জন পুরস্কার পাচ্ছেন। গত বছর এই পুরস্কার বিজেতার সংখ্যা ছিল ১৮৬ জন। পুরস্কার বিজয়ীদের নগদ ২৫ লক্ষ টাকা, ট্রফি এবং শংসাপত্র প্রদান করা হবে।
এবছর ব্যক্তিগত বিভাগে যোগা পুরস্কার পাচ্ছেন গুজরাটে লাইফ মিশনের স্বামী রাজশ্রী মুনি, ইটালির শ্রীমতি অ্যান্তেনিয়তা রোজি। সেরা প্রতিষ্ঠান হিসেবে জাতীয় বিভাগে পুরস্কার পাচ্ছে বিহারের মুঙ্গেরের যোগা বিদ্যালয়, জাপানের যোগা নিকেতন। ২০১৮ সালে ব্যক্তিগত বিভাগে যোগা পুরস্কার পাচ্ছেন নাসিকের শ্রী বিশ্বাস মান্ডলিক। প্রতিষ্ঠান হিসেবে জাতীয় বিভাগে পুরস্কার পাচ্ছে মুম্বাইয়ের যোগা ইন্সটিটিউট।
প্রধানমন্ত্রী নরেন্দ্র মোদী এদিন অনুষ্ঠান মঞ্চ থেকে হরিয়ানার ১০টি আয়ুষ স্বাস্হ্য এবং সুস্হতা কেন্দ্রের উদ্বোধন করবেন। কেন্দ্রীয় আয়ুষ মন্ত্রক ১২ হাজার ৫০০টি আয়ুষ স্বাস্হ্য ও সুস্হতা কেন্দ্র প্রতিষ্ঠার উদ্যোগ নিয়েছে, যা আগামী তিন বছরের মধ্যে কাজ শুরু করবে। সুসংহত প্রাথমিক স্বাস্হ্য পরিষেবাকে গুরুত্ব দিতে আয়ুষ্মান ভারতের অন্তর্গত সুসংহত স্বাস্হ্য ও সুস্হতা কেন্দ্র গড়ে তোলার লক্ষ্যও নেওয়া হয়েছে। এর উদ্দেশ্যই হল স্বাস্হ্য সম্মত খাদ্য এবং দৈনন্দিন জীবন ও সামাজিক আচরণ পরিবর্তনের মাধ্যমে সাধারণ মানুষের স্বাস্হ্য ক্ষেত্রে প্রভূত উন্নতি ঘটানো।
SSS/SS/NS
(Visitor Counter : 97
প্রধানমন্ত্রীরদপ্তর
ভারতীয় যুব সম্প্রদায়ের বিজ্ঞান ও প্রযুক্তির প্রতি যথেষ্ট উৎসাহ : প্রধানমন্ত্রী
নতুনদিল্লি, ২৩ ফেব্রুয়ারী, ২০২০
‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী বলেন, আমাদের দেশের যুবসম্প্রদায়ের মধ্যে বিজ্ঞান এবং প্রযুক্তি-র প্রতি আকর্ষণ ক্রমবর্ধমান। তাঁদের উৎসাহের প্রশংসা করে তিনি বলেন, “‘চন্দ্রায়ন-২’-এর উৎক্ষেপণের সময় আমি যখন বেঙ্গালুরুতে ছিলাম তখন সেখানে উপস্থিত বাচ্চাদের মধ্যে অফুরন্ত উৎসাহ দেখেছি। তাদের চোখে-মুখে ঘুমের কোন নামগন্ধ ছিলনা। পুরো রাত ওরা একরকম প্রায় জেগেই ছিল। ওদের মধ্যে বিজ্ঞান, প্রযুক্তি এবং উদ্ভাবন নিয়ে যে উৎসাহ দেখেছি তা আমি কখনো ভুলবোনা”।
মন কি বাত অনুষ্ঠানে তাঁর চিন্তাভাবনা ভাগ করে নেওয়ার সময় প্রধানমন্ত্রী বলেন, অল্পবয়সী ছেলেমেয়ে ও যুবসম্প্রদায়ের এই উৎসাহের আরো শ্রীবৃদ্ধি ঘটাতে, ওদের এই বিজ্ঞান মনস্কতা আরও এগিয়ে নিয়ে যেতে নতুন একটি ব্যবস্থা নেওয়া হয়েছে। শ্রীহরিকোটা থেকে রকেট উৎক্ষেপণকে এখন সামনে বসে দেখতে পাওয়া যাবে। অতি সম্প্রতি এটা সকলের জন্য খুলে দেওয়া হয়েছে। ইসরোর ওয়েবসাইটে দেওয়া লিংক-এর মাধ্যমে অনলাইন বুকিংও করা যাবে। তিনি সব বিদ্যালয়ের প্রিন্সিপাল ও শিক্ষকদের আগামীদিনে এই সুযোগের সদ্ব্যবহার করতে অনুরোধ করেন ।
এই প্রসঙ্গে তিনি ইসরোর ‘যুবিকা’ কার্যক্রমের প্রশংসা করেন যেটি যুবসম্প্রদায়কে বিজ্ঞানের সঙ্গে যুক্ত করেছে। 20১৯-এ এই কর্মসূচি স্কুলের ছাত্রছাত্রী-দের জন্য শুরু করা হয়েছিল। ‘যুবিকা’ অর্থাৎ যুব বিজ্ঞানী কার্যক্রম। এই কার্যক্রম ‘জয় জওয়ান, জয় কিষান, জয় বিজ্ঞান, জয় অনুসন্ধান’-এর অনুসারী। প্রধানমন্ত্রী যুব সম্প্রদায়কে www.yuvika.isro.gov.in -এই ওয়েবসাইটের মাধ্যমে ওই কর্মসূচীতে যোগদান করার আহ্বান জানিয়েছেন।
প্রধানমন্ত্রী সিএসআইআর এবং ভারতীয় পেট্রোলিয়াম প্রতিষ্ঠানের বিজ্ঞানীদের উদ্যোগের প্রশংসা করেন, যারা জৈব জ্বালানীর সাহায্যে বিমান চালানোর প্রযুক্তি উদ্ভাবন করেছেন। তিনি বলেন, এর ফলে ‘মেক ইন ইন্ডিয়া’ উদ্যোগ শক্তিশালী হল। লেহ্ অঞ্চলের ‘কুশোক বাকুলা রিম্পোচি’ এয়ারপোর্ট থেকে ভারতীয় বায়ুসেনার বিমান AN 32 যখন উড়ে গেল তখন এক নতুন ইতিহাস তৈরি হলো। এই বিমানে মিশ্রিত জ্বালানীর 10 শতাংশ দেশে তৈরি করা হয়েছিল। এমনটা প্রথমবার হলো যে দুটি ইঞ্জিনেই এই মিশ্রণের ব্যবহার করা হয়েছে। বিমানে ব্যবহৃত এই জৈব জ্বালানী, যে সব গাছের তেল রান্নার কাজে ব্যবহার হয় না, সেগুলি থেকে তৈরি। এই তেল ভারতের বিভিন্ন আদিবাসী এলাকা থেকে কেনা যায়। এই প্রচেষ্টার ফলে শুধু কার্বন নির্গমণ কম হবে তাই নয়, অপরিশোধিত তেলের ক্ষেত্রে আমদানির উপর ভারতের নির্ভরতা কমবে।
CG/CB
(Visitor Counter : 56
প্রধানমন্ত্রীরদপ্তর
বৃটেনের গ্লাসগোতে সিওপি২৬ এর সম্মেলনের ফাঁকে ইউক্রেনের রাষ্ট্রপতির সঙ্গে প্রধানমন্ত্রীর বৈঠক
নতুনদিল্লি, ২রা নভেম্বর, ২০২১
প্রধানমন্ত্রী শ্রী নরেন্দ্র মোদী ২রা নভেম্বর বৃটেনের গ্লাসগোতে সিওপি২৬ শিখর সম্মেলনের ফাঁকে ইউক্রেনের রাষ্ট্রপতি মিঃ ভোলোদিমির জেলেন্সকির সঙ্গে বৈঠক করেছেন।
উভয় নেতা দুই দেশের মধ্যে দ্বিপাক্ষিক সম্পর্কর পর্যালোচনা করেছেন এবং এই অঞ্চলের উন্নয়ন নিয়ে মতবিনিময় করেন।
দুই দেশ , একে অপরের কোভিড শংসাপত্রকে মান্যতা দেওয়া সহ মহামারীর সময় সহযোগিতার জন্য তাঁরা সন্তোষ প্রকাশ করেন। এ বছরের প্রথম দিকে ভারতে কোভিড মহামারীর দ্বিতীয় ঢেউয়ের সময় অক্সিজেন কনসেন্ট্রেটর সরবরাহ করার জন্য শ্রী মোদী রাষ্ট্রপতি জেলেন্সকির মানবিক ভূমিকা গ্রহণের কারণে তাঁকে ধন্যবাদ জানিয়েছেন।
ইউক্রেনের বিশ্ববিদ্যালয়গুলিতে বহু ভারতীয় ছাত্রছাত্রী পড়াশোনা করতে যায়। দুই দেশের জনসাধারণের মধ্যে নিবিড় সম্পর্কের বিষয়ে উভয় নেতা সন্তোষ প্রকাশ করেছেন।
এই দ্বিপাক্ষিক সম্পর্ককে আরো শক্তিশালী করতে তাঁরা একযোগে কাজ করতে প্রস্তুত বলে জানিয়েছেন।
CG/CB/SFS
(
কেন্দ্রীয়মন্ত্রিসভা
কেন্দ্রীয় মন্ত্রিসভা ইউনিভার্সাল পোস্টাল ইউনিয়নের সংবিধানের একাদশ অতিরিক্ত প্রোটোকল অনুমোদন করেছে
নয়াদিল্লি, ১০ আগস্ট, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইউনিভার্সাল পোস্টাল ইউনিয়নের সংবিধানে গৃহীত সংশোধনীটি অনুমোদন করেছে। ২০২১এর ৯-২৭ আগস্ট আইভরি কোস্টের রাজধানী আবিদজানে অনুষ্ঠিত ইউনিভার্সাল পোস্টাল ইউনিয়নের ২৭তম কংগ্রেসে সংবিধানের এই একাদশ অতিরিক্ত প্রোটোকলটি স্বাক্ষরিত হয়।
এই অনুমোদনের ফলে ভারত সরকারের ডাক বিভাগ পাবে মাননীয় রাষ্ট্রপতি স্বাক্ষরিত “ইনস্ট্রুমেন্ট অফ র্যাটিফিকেশন”। একইসঙ্গে এটি গচ্ছিত থাকবে ইউনিভার্সাল পোস্টাল ইউনিয়নের আন্তর্জাতিক ব্যুরোর মহানির্দেশকের কাছে।
এটি ইউপিইউ সংবিধানের ২৫ এবং ৩০ অনুচ্ছেদের বাধ্যবাধকতা পূরণ করবে। এরফলে সদস্য দেশগুলি যথাশীঘ্র সম্ভব ইউপিইউ কংগ্রেসে গৃহীত যে কোন সংবিধান সংশোধনী অনুমোদন করতে পারবে।
২৭-তম ইউপিইউ কংগ্রেসে গৃহীত সংবিধানের সংশোধনী আইনী স্বচ্ছতা এবং ইউনিয়নের আইনের স্থিরতা নিশ্চিত করবে। এছাড়া এটি পরিভাষা বাচক ধারাবাহিকতা আনবে, পাঠ্যে দীর্ঘদিন ধরে চলে আসা ত্রুটিগুলি দূর করবে এবং ১৯৬৯-এর মৈত্রীচুক্তি আইন সংক্রান্ত ভিয়েনা কনভেনশনের সঙ্গে সাযুজ্য রেখে আইনে ‘গ্রহণযোগ্যতা অথবা অনুমোদন’এর জন্য সংস্থান রাখবে।
PG/AP/NS
(
প্রধানমন্ত্রীরদপ্তর
কোভিড-১৯ মহামারীর পরিস্থিতি এবং টিকা উদ্ভাবন, বন্টন ও টিকাকরণের বিষয়ে বৈঠকের পৌরহিত্য করেছেন প্রধানমন্ত্রী
নয়াদিল্লী, ১৭ অক্টোবর, ২০২০
প্রধানমন্ত্রী শ্রী নরেন্দ্র মোদী আজ কোভিড-১৯ মহামারীর ফলে উদ্ভুত পরিস্থিতি সম্পর্কে একটি পর্যালোচনা বৈঠকে পৌরহিত্য করেছেন। বৈঠকে টিকা উদ্ভাবন, বন্টন এবং টিকাকরণের প্রস্তুতি বিষয়ে আলোচনা হয়েছে। কেন্দ্রীয় স্বাস্থ্যমন্ত্রী শ্রী হর্ষ বর্ধন, প্রধানমন্ত্রীর প্রধান সচিব, নীতি আয়োগের স্বাস্থ্য বিভাগের সদস্য, মুখ্য বৈজ্ঞানিক উপদেষ্টা, বর্ষীয়ান বিজ্ঞানী এবং প্রধানমন্ত্রীর দপ্তর ও অন্যান্য কেন্দ্রীয় দপ্তরের আধিকারিকরা বৈঠকে অংশগ্রহণ করেছেন।
কোভিডের দৈনন্দিন সংক্রমণ ক্রমশ কমছে ও সুস্থ হওয়ার হার বাড়ছে বলে প্রধানমন্ত্রীকে জানানো হয়েছে।
ভারতে বর্তমানে ৩টি টিকা নিয়ে কাজ চলছে। এরমধ্যে ২টি টিকা দ্বিতীয় পর্যায়ের পরীক্ষামূলক স্তরে ও একটি টিকা তৃতীয় পর্যায়ের পরীক্ষামূলক স্তরে রয়েছে। আফগানিস্তান, ভুটান, বাংলাদেশ, মালদ্বীপ, মরিশাস, নেপাল ও শ্রীলঙ্কার মতো প্রতিবেশী রাষ্ট্রগুলির সঙ্গে একযোগে ভারতীয় বৈজ্ঞানিক ও গবেষকরা কাজ করছেন। বাংলাদেশ, মায়ানমার, কাতার এবং ভুটান পরীক্ষামূলকভাবে টিকা প্রয়োগের জন্য তাদের দেশে এ সংক্রান্ত কাজ করার প্রস্তাব দিয়েছে। আন্তর্জাতিক সম্প্রদায়কে সাহায্য করার জন্য প্রধানমন্ত্রী নির্দেশ দিয়েছেন, আমাদের উদ্যোগ শুধুমাত্র প্রতিবেশীদের মধ্যে সীমাবদ্ধ না রেখে সারা বিশ্বের মধ্যে ছড়িয়ে দিতে হবে, যাতে সমস্ত পৃথিবী টিকা, ওষুধ এবং টিকাকরণ প্রক্রিয়ায় ব্যবহৃত তথ্য প্রযুক্তির সহায়তা পায়।
রাজ্য সরকার এবং সংশ্লিষ্ট সকল পক্ষের সঙ্গে ন্যাশনাল এক্সপার্ট গ্রুপ অন ভ্যাকসিন অ্যাডমিনিসট্রেশন ফর কোভিড-১৯  টিকার সংগ্রহ, বন্টন ও টিকাকরণ প্রক্রিয়ার বিষয়ে বিস্তারিত আলোচনা করেছে এবং এ বিষয়ে বৈঠকে বিশদে জানিয়েছে। রাজ্যগুলির সঙ্গে আলোচনার প্রেক্ষিতে বিশেষজ্ঞ গোষ্ঠী টিকাকরণের বিষয়ে সক্রিয়ভাবে কাজ করছে।
প্রধানমন্ত্রী জানিয়েছেন, দেশের ভৌগলিক ব্যাপ্তি এবং বৈচিত্র্যের কথা বিবেচনা করে টিকা যাতে সকলের কাছে দ্রুত পৌঁছায় তা নিশ্চিত করতে হবে। টিকা বন্টন এবং টিকাকরণের প্রক্রিয়ার প্রত্যেকটি পদক্ষেপ যথাযথভাবে হওয়া প্রয়োজন। আর তাই আগে থেকে হিমঘরে টিকা রাখার ব্যবস্থা করা, সেগুলি বন্টন, নজরদারির ব্যবস্থা এবং ভয়েল, সিরিঞ্জ ইত্যাদি আনুষঙ্গিক সরঞ্জামের ব্যবস্থার বিষয়ে প্রয়োজনীয় পরিকল্পনা নিয়ে আলোচনা হয়েছে।
শ্রী মোদী বলেছেন, যেভাবে আমরা সাফল্যের সঙ্গে নির্বাচন পরিচালনা করি এবং বিপর্যয় মোকাবিলা ব্যবস্থাপনা সম্পাদন করি সেইভাবে আমাদের টিকাকরণের প্রক্রিয়াটি সম্পন্ন করতে হবে। একাজে রাজ্য/কেন্দ্রশাসিত অঞ্চল/জেলা স্তরের প্রশাসন, সুশীল সমাজ, স্বেচ্ছাসেবক, সাধারণ নাগরিক এবং বিশেষজ্ঞদের সক্রিয়ভাবে অংশগ্রহণ নিশ্চিত করতে হবে। পুরো প্রক্রিয়াটি যাতে তথ্য প্রযুক্তির মাধ্যমে করা যায় তা নিয়ে পরিকল্পনা করতে হবে।
আইসিএমআর এবং জৈব প্রযুক্তি দপ্তর ভারত জুড়ে সার্স-কোভ-২  এর জিন বিন্যাস নিয়ে কাজ করেছে। দুটি সংস্থাই জানিয়েছে ভাইরাসের জিনগত কোনো পরিবর্তন বা পরিযোজন হয়নি।
সংক্রমণের হার হ্রাস পাওয়া এবং মহামারীকে নিয়ন্ত্রণে রাখার বিষয়ে কেউ যাতে আত্মতুষ্টিতে না ভোগেন প্রধানমন্ত্রী সে বিষয়ে সতর্ক করে দিয়েছেন। আসন্ন উৎসবের মরশুমের কথা বিবেচনা করে শারীরিক দূরত্ব বজায় রাখা, কোভিড প্রতিরোধে যথাযথ আচরণ যেমন মাস্ক পরা, ঘন ঘন হাত ধোয়া এবং স্যানিটাইজার ব্যবহার করার মতো বিষয়গুলির ওপর তিনি জোর দিয়েছেন।
CG/CB/NS
(
প্রতিরক্ষামন্ত্রক
ভারত-বাংলাদেশ যৌথ সামরিক মহড়ার অষ্টম সংস্করণ, সম্প্রীতি ২০১৯ শুরু হয়েছে
কলকাতা, ৪ মার্চ, ২০১৯
প্রতিরক্ষা ক্ষেত্রে ভারত ও বাংলাদেশের মধ্যে সহযোগিতার অঙ্গ হিসাবে দুই দেশের যৌথ সামরিক মহড়ার অষ্টম সংস্করণ, সম্প্রীতি ২০১৯ বাংলাদেশের টাঙ্গাইল-এর বঙ্গবন্ধু ক্যান্টনমেন্টে ২রা মার্চ শুরু হয়েছে। এই মহড়ার প্রারম্ভিক অনুষ্ঠানের সূচনা হয় তেসরা মার্চ। আগামী ১৫ই মার্চ পর্যন্ত এই মহড়া চলবে।
মহড়ায় রাজপুতানা রাইফেলসের নবম ব্যাটেলিয়ন, ভারতের প্রতিনিধিত্ব করছে, অন্যদিকে বাংলাদেশের প্রতিনিধিত্ব করছে সেদেশের ৩৬ নম্বর ইস্ট বেঙ্গল ব্যাটেলিয়ন।
বাংলাদেশ সেনাবাহিনীর ১৯ নম্বর ইনফ্যান্ট্রি ডিভিশনের জেনারেল অফিসার কমান্ডিং, মেজর জেনারেল মিজানুর রহমান শামিম ভারতীয় প্রতিনিধি দলকে স্বাগত জানান। তিনি তাঁর ভাষণে দুই দেশের গণতন্ত্র, স্বাধীনতা, সাম্য এবং সুবিচারের অভিন্ন ধারণা ও মূল্যবোধের কথা তুলে ধরেন।
এবারের যৌথ মহড়াকে ‘প্ল্যাটুন পর্যায়’-এর মহড়া হিসাবে দেখা হচ্ছে। ২০১৫ সাল থেকে কোম্পানী পর্যায় থেকে এই মহড়া বর্তমান পর্যায়ে উন্নীত হয়েছে। মহড়া চলাকালীন রাষ্ট্রসঙ্ঘের শান্তিরক্ষা কার্যের এক কৃত্রিম অনুষ্ঠানের সম্ভাব্য আক্রমন প্রতিহত করতে ট্যাকটিক্যাল ড্রিল পরিচালনা করবে। এছাড়া উভয় পক্ষের বিশেষজ্ঞরা পারস্পরিক স্বার্থ সংশ্লিষ্ট বিভিন্ন বিষয় নিয়ে অভিজ্ঞতা বিনিময় করবেন।
CG/PB/NS
(Visitor Counter : 175
প্রধানমন্ত্রীরদপ্তর
প্রধানমন্ত্রী মহারাষ্ট্রে আবাসন ও নগরোন্নয়নের সঙ্গে যুক্ত গুরুত্বপূর্ণ কয়েকটি প্রকল্পের সূচনা করলেন
নয়াদিল্লি, ১৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদী মঙ্গলবার  মহারাষ্ট্র সফরে গিয়ে আবাসন ও নগরোন্নয়নের সঙ্গে যুক্ত গুরুত্বপূর্ণ কয়েকটি প্রকল্পের সূচনা করেন।
কল্যাণ-এ এক জনসভায় প্রধানমন্ত্রী দুটি গুরুত্বপূর্ণ মেট্রো প্রকল্পের শিলান্যাস করেন। এগুলি হল – থানে-ভিওয়ান্দি-কল্যাণ মেট্রো প্রকল্প এবং দহিসর-মিরা-ভায়ান্দার মেট্রো প্রকল্প। প্রকল্প দুটির কাজ শেষ হলে গণ-পরিবহণ ব্যবস্থা ব্যাপকভাবে উপকৃত হবে।
প্রধানমন্ত্রী কল্যাণ-এ প্রধানমন্ত্রী আবাস যোজনার আওতায় আর্থিক দিক থেকে পিছিয়ে পড়া শ্রেণী এবং কম আয়ের মানুষজনদের জন্য ৯০ হাজার গৃহনির্মাণ কাজের উদ্বোধন করেন। কল্যাণ-এ শিলান্যাস হওয়া এই প্রকল্পটি রূপায়ণে খরচ ধরা হয়েছে প্রায় ৩৩ হাজার কোটি টাকা।
পুণেতে এক অনুষ্ঠানে প্রধানমন্ত্রী পুণে মেট্রো পরিষেবার তৃতীয় পর্যায়ের কাজের শিলান্যাস করেন।
কল্যাণে এক জনসভায় প্রধানমন্ত্রী জানান, কেন্দ্রীয় সরকার কিভাবে পরিকাঠামো ও গণ-পরিবহণ ক্ষেত্রের উন্নয়নে গতি আনতে কাজ করে চলেছে। ২০২২ সালের মধ্যে ‘সকলের জন্য গৃহ’-এর লক্ষ্যপূরণে কেন্দ্রীয় সরকারের অঙ্গীকারের কথাও তিনি পুনরায় ব্যক্ত করেন।
পুণেতে এক সমাবেশে ভাষণে শ্রী মোদী বলেন, যোগাযোগ পরিকাঠামোর উন্নয়নে সরকার সর্বাধিক গুরুত্ব দিচ্ছে। পরবর্তী প্রজন্মের পরিকাঠামো সহ পরিবহণ ক্ষেত্রের সুসংহতকরণে গুরুত্ব দেওয়া হচ্ছে। স্টার্ট-আপ ইন্ডিয়া এবং অটল উদ্ভাবন মিশনের মতো উদ্যোগ গ্রহণের ফলে ভারত প্রযুক্তির কেন্দ্র হিসেবে গড়ে উঠছে।
CG/BD/DM
(Visitor Counter : 91
অৱাং নোংপোক লমদমগী চাউখৎ-থৌরাং মন্ত্রালয়
ৱার্ল্দ বেঙ্ক কন্ত্রী দাইরেক্তর শ্রী ওগস্তে কৌমে অমসুং দোনর, কলচর অমসুং তুরিজমগী কেন্দ্র মন্ত্রী শ্রী কিশন রেদ্দীগী মরক্তা মীফম
“লাস্ত মাইল ফাওবা দিবলপমেন্ত য়ৌনবা অমসুং অৱাং নোংপোক্কী মীয়ামগীদমক সস্তেনেবল লাইবলিহুদ ওপোর্চুনিতীশিং শেমগৎপা ঙমহন্নবগীদমক ৱার্ল্দ বেঙ্কনা নকশিন্ননা থবক তৌগদবনি অমসুং কোওপরেসনগী তোঙান-তোঙানবা লমশিং খংদোক্কদবনি”: ৱার্ল্দ বেঙ্ক, কন্ত্রী দাইরেক্তর
অৱাং নোংপোক লমদমদা অহেনবা কোলাবোরেসনগীদমক লম্বীশিং খন্ন-নৈননবগীদমক ৱার্ল্দ বেঙ্ক কন্ত্রী দাইরেক্তর শ্রী ওগস্তে কৌমেনা ঙসি দোনর, কলচর অমসুং তুরিজমগী কেন্দ্র মন্ত্রী শ্রী কিশন রেদ্দীগা উনখ্রে।
শ্রী কিশন রেদ্দীনা শ্রী ওগস্তে কৌমেনা লুচিংবা ৱার্ল্দ বেঙ্ককী মীহুৎ কাংবুবু তরাম্না ওকখি অমদি রিজন অসিদা দিবলপমেন্ত পুরকপগী মায়কৈদা ৱার্ল্দ বেঙ্ককী মখাতাবা তেংবাং অমসুং অৱাং নোংপোক লমদমগী হোলিস্তিক দিবলপমেন্তকী মায়কৈদা খোংজেল য়াংশিনবগীদমক থাগৎপা ফোংদোকখি। শ্রী রেদ্দীনা হায়খি মদুদি ইকায় খুম্নরিবা প্রধান মন্ত্রী শ্রী নরেন্দ্র মোদী জীগী লমজিং মখাদা অৱাং নোংপোক লমদমবু রিজনগী গ্রোথ ইঞ্জিন ওইহন্নবগী মায়কৈদা ত্রাজেক্তরী অমদা সেত তৌরি। মিসন অসিদা ৱার্ল্দ বেঙ্কনা হৌজিক অমসুং তুংদা মরুওইবা পার্তনর অমা ওইগনি।
মীফম অদুগী মনুংদা শ্রী কৌমেনা অৱাং নোংপোক লমদমদা ভারত সরকারনা লেপ্পা লৈতনা হোৎনরিবশিংবু থাগৎপা ফোংদোকখি অমদি খংহনখি মদুদি দোনর মন্ত্রালয় অমসুং ৱার্ল্দ বেঙ্কনা লাস্ত মাইল ফাওবা দিবলপমেন্ত য়ৌনবা অমসুং অৱাং নোংপোক্কী মীয়ামগীদমক সস্তেনেবল লাইবলিহুদ ওপোর্চুনিতীশিং শেমগৎপা ঙমহন্নবগীদমক নকশিন্ননা থবক তৌগদবনি অমসুং কোওপরেসনগী তোঙান-তোঙানবা লমশিং খংদোক্কদবনি।
প্রধানমন্ত্রীরদপ্তর
অন্ধ্রপ্রদেশের কোন কোন অংশে প্রবল বর্ষণের জন্য উদ্ভূত পরিস্থিতি নিয়ে রাজ্যের মুখ্যমন্ত্রির সঙ্গে প্রধানমন্ত্রীর কথা
নতুনদিল্লি ১৯শে নভেম্বর, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের কোন কোন অঞ্চলে প্রবল বৃষ্টিপাতের ফলে উদ্ভূত পরিস্থিতি নিয়ে আলোচনা করতে রাজ্যের মুখ্যমন্ত্রি শ্রী ওয়াই এস জগন মোহন রেড্ডির সঙ্গে কথা বলেছেন। তিনি কেন্দ্রের পক্ষ থেকে সব ধরণের সাহায্যের আশ্বাস দিয়েছেন।
এক ট্যুইট বার্তায় প্রধানমন্ত্রী বলেছেন,” অন্ধ্রপ্রদেশের মুখ্যমন্ত্রী @ysjagan Garuর সঙ্গে রাজ্যের কোন কোন অঞ্চলে প্রবল বৃষ্টিপাতের ফলে উদ্ভূত পরিস্থিতি নিয়ে আলোচনা করলাম। কেন্দ্রের পক্ষ থেকে সব ধরণের সহযোগিতা করা হবে। আমি প্রত্যেকের কল্যাণ ও সুরক্ষা কামনা করি।“
CG/CB/NS
(
বিজ্ঞানওপ্রযুক্তিমন্ত্রক
লেহ’তে কৃষিকাজ সম্পর্কিত তথ্য প্রচারের জন্য আইসিএআর – এর বিজ্ঞানীদের পুরস্কার
নয়াদিল্লি, ১২ এপ্রিল, ২০২১
জাতীয় স্তরের কৃষি সম্পর্কিত এগ্রিকালচার টুডে প্রত্রিকার পক্ষ থেকে লেহ্-তে কৃষি কাজের সেরা পন্থা-পদ্ধতি ও প্রযুক্তি সংক্রান্ত তথ্য গবেষণাগার থেকে কৃষি জমিতে পৌঁছে দেওয়ার ক্ষেত্রে অসামান্য কাজের স্বীকৃতি-স্বরূপ ভারতীয় কৃষি গবেষণা পর্ষদ  – এর বিজ্ঞানীদের পুরস্কৃত করা হয়েছে। লেহ্-র মতো প্রত্যন্ত অঞ্চলে সাধারণ মানুষের জীবনযাপনের মানোন্নয়ন তথা কৃষিজ উৎপাদন প্রক্রিয়া অব্যাহত রাখতে বিশেষ প্রচেষ্টার স্বীকৃতি-স্বরূপ এই পুরস্কার।
ন্যাশনাল মিশন অন সাসটেনিং হিমালয়ান ইকো সিস্টেম বা হিমালয় অঞ্চলের বাস্তুতন্ত্র সুরক্ষিত রাখতে জাতীয় মিশনের আওতায় হিমালয়ান এগ্রিকালচার বা হিমালয় অঞ্চলে কৃষি কাজ সম্পর্কিত টাস্কফোর্সের তত্ত্বাবধায়ক ডঃ এ অরুণাচলমের নেতৃত্বে একদল বিজ্ঞানী নতুন প্রজাতির শস্য এবং আধুনিক কৃষি কাজ পদ্ধতি সম্পর্কে লেহ্-তে সাধারণ মানুষকে হাতে-কলমে দেখিয়েছেন। বিজ্ঞানী দলটির পক্ষ থেকে লেহ্-তে স্থানীয় আবহাওয়ার উপযোগী কৃষি কাজ সম্পর্কে কৃষকদের বিভিন্ন প্রয়োজনীয় বৈজ্ঞানিক তথ্য প্রদান করেন এবং কৃষকদের জন্য একটি কিষাণ মেলা ও কর্মশিবিরের আয়োজন করা হয়। কেন্দ্রীয় বিজ্ঞান ও প্রযুক্তি দপ্তরের ন্যাশনাল মিশন অন সাসটেনিং হিমালয়ান ইকো সিস্টেম কর্মসূচির আওতায় লেহ্-তে এই উদ্যোগ গ্রহণ করা হয়। বৈজ্ঞানিক দলটি সেখানকার ৬টি গুরুত্বপূর্ণ বিষয়ে পরীক্ষা-নিরীক্ষা চালান, যাতে সমগ্র লেহ্ অঞ্চলে সব মরশুমের উপযোগী কৃষি কাজ সুষ্ঠুভাবে পরিচালনা করা যায়। উল্লেখ করা যেতে পারে ন্যাশনাল মিশন অন সাসটেনিং হিমালয়ান ইকো সিস্টেম কর্মসূচির মাধ্যমে বৈজ্ঞানিক দলটি লেহ্ অঞ্চলে সাধারণ মানুষের জীবনযাপনের মানোন্নয়ন তথা কৃষি কাজ অব্যাহত রাখতে সেখানকার কৃষকদের তথ্য দেওয়ার পাশাপাশি তাঁদের প্রশিক্ষিত করেন।
এগ্রিকাল টুডে পত্রিকার পক্ষ থেকে এক বিশেষ অনুষ্ঠান এই পুরস্কার গ্রহণ করেন আইসিএআর – এর ন্যাশনাল ব্যুরো অফ সয়েল সার্ভে অ্যান্ড ল্যান্ড ইয়ুজ প্ল্যানিং প্রতিষ্ঠানের মুখ্য বিজ্ঞানী ডঃ এম রঘুবংশী। ভার্চ্যুয়াল পদ্ধতিতে এই পুরস্কার প্রদান অনুষ্ঠানের আয়োজন করা হয়।
CG/BD/SB
(Visitor Counter : 146
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতের ২২তম শ্রম কমিশনের মেয়াদ ২০২৪ – এর ৩১ অগাস্ট পর্যন্ত বৃদ্ধির বিষয়টি অনুমোদন করেছে
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারতের ২২তম শ্রম কমিশনের মেয়াদ ৩১ অগাস্ট, ২০২৪ পর্যন্ত বাড়ানোর বিষয়টি অনুমোদন করেছে।
শ্রম কমিশন হ’ল - বিধিবদ্ধ নয় এমন এক কমিটি, যা সময়ে সময়ে ভারত সরকার গঠন করে। এই কমিশনটি ১৯৫৫ সালে প্রথম তৈরি করা হয়েছিল। এরপর, নানা সময়ে তা পুনর্গঠিত হয়। বর্তমান এই ২২তম শ্রম কমিশনের মেয়াদ শেষ হয়েছে ২০২৩ – এর ২০ ফেব্রুয়ারি। দেশে
শ্রম কমিশন এখনও পর্যন্ত ২৭৭টি রিপোর্ট জমা দিয়েছে। বিভিন্ন শ্রম কমিশন দেশের শ্রম আইনের ক্ষেত্রে বিশেষ ভূমিকা পালন করে থাকে।
২২তম শ্রম কমিশনের চেয়ারপার্সন ও সদস্যরা সম্প্রতি কাজে যোগ দিয়েছেন এবং তাঁরা বকেয়া বিভিন্ন প্রকল্প পরীক্ষা করে দেখে রিপোর্ট তৈরির জন্য কাজে শুরু করেছেন। এজন্য ২২তম শ্রম কমিশনের মেয়াদ ২০২৪ – এর ৩১ অগাস্ট পর্যন্ত বাড়ানো হয়েছে।
PG/PM/SB
(
স্বাস্থ্যওপরিবারকল্যাণমন্ত্রক
১৪টি অক্সিজেন প্ল্যান্ট ও ৩ লক্ষের বেশি রেমডেসিভির ভয়েল সহ বিভিন্ন আন্তর্জাতিক সাহায্যকে সক্রিয়ভাবে ছাড়পত্র দেওয়া হয়েছে এবং কোভিড-১৯এর মোকাবিলায় রাজ্য ও কেন্দ্রশাসিত অঞ্চলে পাঠানো হচ্ছে
নয়াদিল্লী, ৯ মে, ২০২১
ভারতে কোভিড-১৯ মহামারীর দ্বিতীয় ঢেউ আছড়ে পরায় যে সংকট দেখা দিয়েছে তাতে আন্তর্জাতিক সম্প্রদায় সাহায্যের হাত বাড়িয়ে দিয়েছে। কেন্দ্র এইসব আন্তর্জাতিক সাহায্য রাজ্য ও কেন্দ্রশাসিত অঞ্চলগুলিকে দ্রুততার সঙ্গে পাঠাচ্ছে, যাতে সংকটের এই সময়ে এইসব সামগ্রী ব্যবহার করা যায়। এ পর্যন্ত ৬,৬০৮টি অক্সিজেন কনসেনট্রেটর, ৩৮৫৬টি অক্সিজেন সিলিন্ডার, ১৪টি অক্সিজেন জেনারেশন প্ল্যান্ট, ৪৩৩০টি ভেন্টিলেটর/বাই প্যাপ/সি প্যাপ এবং ৩ লক্ষের বেশি রেমডেসিভির ভয়েল বিভিন্ন রাজ্য ও কেন্দ্রশাসিত অঞ্চলকে পাঠানো হয়েছে। দেশে কোভিড-১৯এর টিকাকরণের কাজ দ্রুত গতিতে হচ্ছে। আজ পর্যন্ত ১৬ কোটি ৯৪ লক্ষেরও বেশি টিকার ডোজ দেওয়া হয়েছে। এরমধ্যে ৬৬.৭৮ % ১০টি রাজ্যে দেওয়া হয়েছে।
১৮-৪৪ বছর বয়সী নাগরিকদের মধ্যে আজ পর্যন্ত ২,৯৪,৯১২টি টিকা দেওয়া হয়েছে। গত ২৪ ঘন্টায় ১৭,৮৪,৮৬৯ জন টিকা পেয়েছেন।
সব বয়সী নাগরিকদের ৮ই মে মোট ২০,২৩,৫৩২টি টিকা দেওয়া হয়েছে।
ভারতে আজ পর্যন্ত মোট ১,৮৩,১৭,৪০৪ জন আরোগ্যলাভ করেছেন। জাতীয় কোভিড মুক্তির হার ৮২.১৫ শতাংশ। গত ২৪ ঘন্টায় ৩,৮৬,৪৪৪ জন সুস্থ হয়ে উঠেছেন। এঁদের মধ্যে ৭৫.৭৫ % ১০টি রাজ্যের বাসিন্দা।
গত ২৪ ঘন্টায় নতুন করে ৪,০৩,৭৩৮ জন সংক্রমিত হয়েছেন। এঁদের মধ্যে ৭১.৭৫ শতাংশ ১০টি রাজ্যের বাসিন্দা। মহারাষ্ট্রে ৫৬,৫৭৮ জন, কর্ণাটকে ৪৭,৫৬৩ জন এবং কেরালায় ৪১,৯৭১ জন নতুন করে সংক্রমিত হয়েছেন। দেশে এ পর্যন্ত মোট ৩০ কোটি ২২ লক্ষের বেশি নমুনা পরীক্ষা হয়েছে।
ভারতে আজকের হিসেবে ৩৭,৩৬,৬৪৮ জন চিকিৎসাধীন সংক্রমিত রয়েছেন। এঁদের মধ্যে ৮২.৯৪ %, ১৩টি রাজ্যের বাসিন্দা।
জাতীয় মৃত্যুর হার ১.০৯ শতাংশ। গত ২৪ ঘন্টায় নতুন করে ৪,০৯২ জন সংক্রমিত প্রাণ হারিয়েছেন। এঁদের মধ্যে ৭৪.৯৩% ১০টি বাসিন্দা। মহারাষ্ট্রে ৮৬৪ জন এবং কর্ণাটকে ৪৮২ জনের নতুন করে মৃত্যুর খবর এসেছে। ২০টি রাজ্য ও কেন্দ্রশাসিত অঞ্চলে প্রতি ১০ লক্ষ জন নাগরিকের হিসেবে জাতীয় মৃত্যুর হারের থেকে কম মৃত্যু হয়েছে। অন্যদিকে ১৬টি রাজ্য ও কেন্দ্রশাসিত অঞ্চলে প্রতি ১০ লক্ষ জনের হিসেবে মৃত্যুর হার জাতীয় হারের চাইতে বেশি। তবে গত ২৪ ঘন্টায় দাদরা-নগর হাভেলী- দমন ও দিউ, অরুণাচলপ্রদেশ, মিজোরাম এবং লাক্ষ্মাদ্বীপে নতুন কোনো মৃত্যুর খবর নেই।
(SC/CB /NS
ক্রেতা, খাদ্যএবংগণবন্টনমন্ত্রক
ভোজ্য তেলের প্রধান প্রধান ব্র্যান্ডগুলির ১০-১৫ টাকা দাম কমিয়েছে: বিভিন্ন ক্ষেত্রে সরকারের সময়োচিত পদক্ষেপের কারণেই ভোজ্য তেলের দাম কমছে বলে খাদ্যসচিব জানিয়েছেন
নয়াদিল্লি, ২২ জুন, ২০২২
বনস্পতি, সয়াবিন তেল, সূর্যমুখী তেল এবং আরবিডি পামোলিনের পাইকারি ও খুচরো বিক্রয় মূল্য কমেছে। ভোজ্য তেলের দাম কমার সুফল ভারতীয় উপভোক্তারা শীঘ্রই উপলব্ধি করতে পারবেন। এর ফলে, মুদ্রাস্ফীতি হ্রাস পাবে বলে খাদ্য ও গণবন্টন দপ্তরের সচিব শ্রী সুধাংশু পান্ডে আশা প্রকাশ করেন। শ্রী পান্ডে বলেছেন, ভোজ্য তেলের প্রধান প্রধান ব্র্যান্ডগুলি লিটার প্রতি ১০-১৫ টাকা দাম কমিয়েছে। দপ্তরের কর্মী ও আধিকারিকদের পরিস্থিতির দিকে নজর রাখার সুফল পাওয়া যাচ্ছে। সূত্র অনুযায়ী, ১ লিটার ফরচুন রিফাইন্ড সূর্যমুখী তেলের খুচরো মূল্য ২২০ টাকা থেকে কমে ২১০ টাকা হয়েছে। এক লিটার ফরচুন সয়াবিন তেল এবং কাচ্চিঘানি তেলের খুচরো মূল্য ২০৫ টাকা থেকে কমে হয়েছে ১৯৫ টাকা। কেন্দ্রীয় সরকার ভোজ্য তেলের উপর আমদানি শুল্ক হ্রাস করায় তেলের দাম কমেছে।
খাদ্য ও গণবন্টন দপ্তরের যুগ্মসচিব পার্থ এস দাস জানান, দুটি পর্বে মহারাষ্ট্র, রাজস্থান, গুজরাট, মধ্যপ্রদেশ, উত্তর প্রদেশ, তেলেঙ্গানা, কর্ণাটক ও পশ্চিমবঙ্গে বিভিন্ন স্থানে অভিযান চালানো হয়েছে। প্রথম পর্বে ১৫৬টি জায়গায় এবং দ্বিতীয় পর্বে ৮৪টি জায়গায় তল্লাশি চালানো হয়। অভিযান চালানোর সময় প্রথম পর্বে ৫৩টি জায়গা এবং দ্বিতীয় পর্বে ১২টি জায়গায় কেন্দ্রের মজুত সংক্রান্ত নির্দেশাবলী লঙ্ঘনের প্রমাণ পাওয়া যায়। রাজ্য সরকারগুলিকে ১৯৫৫ সালে অত্যাবশ্যক পণ্য আইন অনুযায়ী ব্যবস্থা নিতে অনুরোধ জানানো হয়েছে। তবে, এক্ষেত্রে ভোজ্য তেল সরবরাহে যাতে কোনও বিরূপ প্রভাব না পড়ে, সেদিকেও নজর রাখতে বলা হয়েছে। কেন্দ্র এর আগে অশোধিত পাম তেল, সয়াবিন তেল এবং সূর্যমুখী তেলের উপর মূল আমদানি শুল্ক প্রত্যাহার করে নেয়। ভোজ্য তেলের কৃষি সেসও ৫ শতাংশে নিয়ে আসা হয়েছে। শোধিত সয়াবিন তেল এবং সূর্যমুখী তেলের মূল আমদানি শুল্ক ৩২.৫ শতাংশ থেকে কমিয়ে ১৭.৫ শতাংশ করা হয়েছে। শোধিত পাম তেলের ক্ষেত্রে এই হার ১৭.৫ শতাংশ থেকে কমিয়ে ১২.৫ শতাংশ করা হয়েছে। সরকার এ বছর পর্যন্ত শোধিত পামতেল আমদানির ক্ষেত্রে শুল্ক মকুব করেছে।
এছাড়াও, ভোজ্য তেল ও তৈল বীজ মজুত রাখার ক্ষেত্রে কিছু বিধিনিষেধ আরোপ করা হয়েছে। এ সংক্রান্ত আদেশনামা আগামী ৩১ ডিসেম্বর পর্যন্ত কার্যকর হবে। সরকারের নির্দেশ যথাযথভাবে মেনে চলা হচ্ছে কিনা, সে বিষয়ে নজরদারি চালানো হচ্ছে। সরকারে সময়োচিত বিভিন্ন পদক্ষেপের কারণে অত্যাবশ্যক পণ্য সামগ্রীর দাম নিয়ন্ত্রণে রয়েছে এবং গ্রাহক স্বার্থ সুরক্ষিত থাকছে। সচিব আরও জানান, দেশ জুড়ে ‘এক দেশ, এক রেশন কার্ড’ ব্যবস্থা বাস্তবায়িত হওয়ায় অন্য স্থান থেকে রেশনে পণ্য সংগ্রহ সংক্রান্ত লেনদেনের সংখ্যা ৭১ কোটিরও বেশি হয়েছে। এর দরুণ ভর্তুকি-ও দেওয়া হয়েছে ৪০ কোটি টাকারও বেশি। দপ্তর ৭৯ কোটি রেশন কার্ডের তথ্য ভাণ্ডার তৈরি করেছে। এখান থেকে প্রাপ্ত তথ্য ব্যবহার করে কেন্দ্র ভবিষ্যতে বিভিন্ন নীতি গ্রহণ করবে। আয়ুষ্মান ভারত, পিএম কিষাণ প্রকল্প ও শ্রম মন্ত্রকের বিভিন্ন প্রকল্প বাস্তবায়নে এই তথ্য ভান্ডার সহায়ক হবে। শ্রী পান্ডে আরও জানান, খাদ্য ও গণবন্টন দপ্তর ৪ কোটি ৭৪ লক্ষ ভুয়ো রেশন কার্ডের সন্ধান পেয়েছে এবং সেগুলির বিলোপসাধন করা হয়েছে।
PG/CB/SB
(Visitor Counter : 333